2018. gada 13. novembrī Noteikumi Nr. 687

Rīgā (prot. Nr. 52 9. §)

**Grozījumi Ministru kabineta 2017. gada 3. janvāra noteikumos Nr. 18 "Noteikumi par reģistrāciju un identifikāciju muitas jomā"**

Izdoti saskaņā ar

Muitas likuma

6. panta 1. punktu

Izdarīt Ministru kabineta 2017. gada 3. janvāra noteikumos Nr. 18 "Noteikumi par reģistrāciju un identifikāciju muitas jomā" (Latvijas Vēstnesis, 2017, 11 nr.) šādus grozījumus:

1. Izteikt 2. punktu šādā redakcijā:

"2. Valsts ieņēmumu dienests *EORI* numuru piešķir un izmaiņas *EORI* ieraksta datos veic saskaņā ar Eiropas Parlamenta un Padomes 2013. gada 9. oktobra Regulā (ES) Nr. 952/2013, ar ko izveido Savienības Muitas kodeksu (turpmāk – regula Nr. 952/2013), regulā Nr. 2015/2446 un regulā Nr. 2015/2447 personu reģistrēšanai muitas jomā paredzētajiem nosacījumiem."

2. Izteikt 7. punktu šādā redakcijā:

"7. Šo noteikumu 6. punktā minētās personas *EORI* numura pieprasījumā sniedz ziņas saskaņā ar regulas Nr. 2015/2446 3. panta pirmo daļu un12-01. pie­li­kumā "Kopējās datu prasības attiecībā uz uzņēmēju un citu personu reģistrāciju" un regulas Nr. 2015/2447 12-01. pielikumā "Kopējo datu prasību formāti un kodi attiecībā uz uzņēmēju un citu personu reģistrāciju" noteiktajām prasībām, kā arī norāda pieprasījuma datumu un apliecina, ka *EORI* numurs nav saņemts iepriekš. Papildus *EORI* numura pieprasījumā norāda lēmuma (atbildes) paziņošanas veidu."

3. Svītrot 8. punktu*.*

4. Papildināt noteikumus ar 8.1 punktu šādā redakcijā:

"8.1 Valsts ieņēmumu dienests savā tīmekļvietnē publicē *EORI* numura pieprasījuma veidlapas paraugu."

5. Aizstāt 12. punktā skaitļus un vārdus "Nr. 2016/341 9. pielikuma E papildinājumu" ar skaitļiem un vārdiem "Nr. 2015/2446 3. panta pirmo daļu un regulas Nr. 2015/2447 7. panta 3. punktu".

6. Izteikt 19. punktu šādā redakcijā:

"19. Saskaņā ar regulas Nr. 2015/2447 12-01. pielikuma "Kopējo datu prasību formāti un kodi attiecībā uz uzņēmēju un citu personu reģistrāciju" II sadaļas 2. nodaļas 1. punktā noteikto *EORI* numura dalībvalsts identifikators (valsts kods) ir Latvijas Republikas *ISO* divu burtu kods "LV"."

7. Izteikt 20. punkta ievaddaļu šādā redakcijā:

"20. Saskaņā ar regulas Nr. 2015/2447 12-01. pielikuma "Kopējo datu prasību formāti un kodi attiecībā uz uzņēmēju un citu personu reģistrāciju" II sadaļas 2. nodaļas 1. punktā noteikto *EORI* numura unikālais identifikators dalībvalstī ir:".

8. Izteikt 21. punktu šādā redakcijā:

"21. Pagaidu numura struktūra atbilst regulas Nr. 2015/2447 12-01. pieli­kuma "Kopējo datu prasību formāti un kodi attiecībā uz uzņēmēju un citu personu reģistrāciju" II sadaļas 2. nodaļas 1. punktā noteiktajai *EORI* numura struktūrai, ievērojot šo noteikumu [V nodaļas](https://likumi.lv/doc.php?id=288013#n5) nosacījumus."

Ministru prezidents Māris Kučinskis

Finanšu ministre Dana Reizniece-Ozola